***Allmenn litteraturvitenskap*** *Oppdat****. pr. 10. febr****. 2021*

***Institutt for lingvistiske, litterære og estetiske studier (LLE)***

***Universitetet i Bergen, HF-bygget, Sydnesplass 7, 5007 Bergen***

**Vårsemesteret 2021 – Mastergrad:**

**ALLV301 – LITTERATURVITENSKAPELIG GRUNNKURS**

**Allmenn litteraturvitenskap**

v/ prof. Lars Sætre ([lars.saetre@uib.no](mailto:lars.saetre@uib.no) – mob. 958 23232; ktr. 55 58 23 93)

**Emneomtale ALLV301, V2021**

Velkommen! Hold deg orientert via epost-oppdateringer fra emneansvarlig Lars Sætre, samt under ALLV301 V2021 i Mitt UiB og i forhold til UiBs korona-regime. – Orienteringsmøtet blir avholdt digitalt pr Zoom i uke 3: Onsdag 20. januar kl 13.15. Studentene får tilsendt link i god tid. – Oppstart av regulær undervisning er i uke 4: Torsdag 28. januar kl. 12.15-15.00. – Undervisningen er på torsdager fra kl 12.15-15.00 (stundom til 14.00-14.30), i SH Sem.rom R (Sydneshaugen skole), med unntak av uke 10 da undervisningen blir fredag 12. mars 12.15-15.00 i SH Gr.rom O (Sydneshaugen skole). – NB: Inntil videre pandemi-føringer starter undervisningen 28/1 digitalt pr Zoom (studentene får tilsendt link i god tid).

Kursets siste regulære undervisningsdag er i uke 17: torsdag 29/4. Da samles vi til siste detaljerte veiledning på de gradvis utarbeidete Prosjektbeskrivelsene (Pb’ene) gjennom semesteret. Deretter har studentene ennå god tid på seg til egen, endelig ferdigstillelse av Pb’ene, all den tid: Innleveringsfristen for eksamensarbeidet (Pb’en) elektronisk i Inspera er ***20. mai kl 13.00***. – Det er studentenes eget ansvar å holde seg oppdatert om tid/måte for innlevering.

**TIMEPLAN** og **PENSUMLISTE** finner du på sidene nedenfor. – **På Akademika** kjøper dere tre bøker (Jørgensen, Stendhal, Wilder). **I UiBs Litteraturkiosken** henter dere tekstene av Hamsun, Brekke, Carver, Auerbach, LaCapra, Brooks, Cardullo, Adorno og Sætre, print ut selv. Har dere spørsmål, kontakt faglærer. – ALLV301-filene inneholder kortere litterære tekster, og sekundærlitteratur til tre hovedverker: Stendhals roman, Wilders dramatikk, og Anderssons diktsamling. – **I seminaret** utdeles en Modell-Pb, et Mini-kompendium (anon., tidligere Pb’er), et utvalg av anon. innledningskap. i masteroppgaver, nok en sekundærtekst (Haberman), og en diktsamling (Claes Andersson). Alt dette er pensum. Tekstene kan formidles digitalt som pdf’er, **men NB**: Minikompendiet med tidl. Pb'er kan ikke oversendes som pdf, det krever fysisk overlevering i plastmappe. Emneansvarlig kontakter studentene om måten dette kan gjøres på.

Kurset tar i undervisning, gruppearbeider, individuelt og i diskusjoner for seg en rekke ulike teksttyper; start pensumlesningen straks. Tekstene og undervisningen danner refleksjonsrom for utviklingen av eget masteroppgave-prosjekt, ikke minst med tanke på kompositoriske trekk i de ulike tekstene, som har overføringsverdi seg imellom. Det er svært viktig at studentene ved semesterstart har med seg idéer til, eller straks setter i gang tenkningen om eget masteroppgave-prosjekt. – Utviklingen av Prosjektbeskrivelsen vil kursets undervisning, diskusjoner, gruppearbeider, veiledninger og hjemmeoppgaver gi gradvis og fortløpende hjelp til, med den veiledning og de råd faglærer gir individuelt og i plenum. Dette gjelder prosjektenes *Emne*, *Materiale*, *Problemstillinger*, *Hypoteser, Teoretiske rammeverk*, *Metode*, *Forskningstradisjon,* osv. Vi vil orientere oss i forhold til en Modell-Pb, med alle påkrevde komponenter inkludert; denne deles ut tidlig i seminaret.

Tidlig i kurset, **tirsdag 2. februar 12.15-14.00**, er det også avsatt tid til grundig **innføring i bruken av Universitetsbiblioteket**s ressurser (v/ UBBHFs fagreferent for Allmenn litteraturvitenskap, førstebibliotekar Michael Grote, [www.uib.no/personer/Michael.Grote](http://www.uib.no/personer/Michael.Grote), e-post: [Michael.Grote@uib.no](mailto:Michael.Grote@uib.no)). – Ved kursstart må alle ha egen nett-tilgang, og egen e-postadresse. Oversend straks e-postadressen din til faglærer, samt mobilnr. ditt (for evt. raske beskjeder).

Om lesesalsplasser: Mastergradsstudentene i Allmenn litteraturvitenskap har sine lesesalsplasser i HF-byggets 3. etg. øst (mot Johanneskirken), mellom de to trappeoppgangene. Vær tidligst mulig ute med henvendelser til Fagutvalget ved Allm. litt.vitensk. for å få oversikt over ledige plasser, og framfor alt: Finn selv straks ut av, og pass på, søknadsfristen for fast lesesalsplass i HF-bygget, gjennom elektronisk innsending av utfylt søknadsskjema til HFs instans for saken: Humanistisk Studentutvalg (HSU). HSU har lagt ut søknadsskjema på studentenes Mitt UiB; skjemaet skal fylles ut og snarest sendes til [post@hsu.no](mailto:post@hsu.no). Lenken til Retningslinjene for lesesalsplassene på mastergrad ved HF er: [www.uib.no/hf/22788/retningslinjer-lesesalsplasser-master-hf](http://www.uib.no/hf/22788/retningslinjer-lesesalsplasser-master-hf).

I løpet av ALLV301-emnekurset skal studentene ferdigstille en individuell Prosjektbeskrivelse på 8 ss. for masteroppgave-arbeidet (NB: Times New Roman 12 pkt; halvannen linjeavstand; paginering). Bibliografien kan overskride de 8 ss. Denne endelige Pb’en utgjør eksamensoppgaven i emnet, som teller 15 stp, og den er grunnlaget for vurderingen til eksamen (Bestått / Ikke bestått). Arbeidet med Pb’en foregår gjennom hele emnekurset. Med mellomrom avsetter kurset tider for utkast-innleveringer, kommentarer til og diskusjon av disse, og individuell og plenums-veiledning (muntlig og skriftlig) på de forskjellige versjonene av Pb’en: disse innleveres til faglærer og fra faglærer seminarinternt til medstudentene. – NB: Obligatoriske krav: For å kunne bli vurdert til eksamen, må studentene ha gjennomført hele kurset, deltatt i gruppearbeidene, og levert inn de øvingsoppgavene som inngår i kurset, sammen med de påkravde, gradvis utviklede versjonene av den egne Prosjektbeskrivelsen. Det kreves at studentene har deltatt i min. 75% av undervisningen og i min. 75% av de oblig. aktivitetene.

Studentene blir inndelt i grupper, og skal i løpet av seminaret utarbeide og legge fram til drøfting, og for faglærers og medstudentenes enkelt- eller gruppevise tilbakemeldinger, utkast til analyser av

\* korte skjønnlitterære tekster (Hamsun; Carver; Brekke);

\* tidligere godkjente Prosjektbeskrivelser;

\* innledninger i tidligere evaluerte masteroppgaver; og

\* ett eller flere av pensumets skjønnlitterære hovedverk, med vekten på struktur og komposisjon. Her stiller faglærer også til disposisjon profilerende, kritisk-teoretiske tekster hhv. om den moderne romanen, om den moderne dramatikken, og om lyrikken i det moderne. – Videre gjøres det her drøftende henvisninger til den såkalt kritiske teoriens samlende historiefilosofiske grep om disse sjangrene, nemlig til Georg Lukács’ *Romanens teori*, til Peter Szondis *Det moderne dramaets teori (1880-1950)*, samt til Theodor W. Adornos “Tale om lyrikk og samfunn”.

Underveis drøfter kurset kontinuerlig de ulike individuelle utkastene til Prosjektbeskrivelse som den enkelte studenten har i arbeid. Det vil som nevnt også bli gitt individuell og gruppevis veiledning i arbeidet med Pb’ene, og det veksles mellom muntlig og skriftlig gitt veiledning.

– Innleveringsfristene for arbeidsoppgavene på emnekurset kunngjøres fortløpende utover i semesteret.

NB: Husk selv å orientere dere om tid og sted for oppmelding til eksamen, for innlevering av pensumlisten, om frist og om elektronisk måte for innlevering av eksamensarbeidet (Pb’en) i Inspera, og om hvordan dere håndterer søknaden om lesesalsplass. – Emnets siste arbeidsoppgave er den endelige ferdigstillelsen og innleveringen av eksamensarbeidet i ALLV301: Pb’en – i vårsem. 2021: ***innen 20. mai kl 13.00*** i Inspera (sjekk Mitt UiB).

**ALLV301 – Litteraturvitenskapelig grunnkurs**

**Vårsemesteret 2021 ved prof. Lars Sætre**

**Allmenn litteraturvitenskap, Institutt for lingvistiske, litterære og estetiske studier (LLE)**

**Det humanistiske fakultet, Universitetet i Bergen**

**TIMEPLAN ALLV301, V2021**

*Oppdat.* ***pr. 10/2****-2021*

**ONSDAG 20. januar, kl 13.15-14.00: Orienteringsmøte** for 300/200-nivå, *digitalt pr Zoom*.

**1 TORSDAG 28. januar, kl. 12.15-15.00** (*Lokale: [SH Sem.rom R (Sydneshaugen skole)] Digitalt pr Zoom; link oversendes)*

(LS) – Om Studieplanen. – Tanker om og diskusjon av emne for masteroppgaven. Veiledende råd. – Utdeling av Modell-Pb’en, Minikompendium, fem anon. innledningskapitler, nok én sekundærtekst, diktsamling. – Gruppeinndelinger. – Lekse gis: (a) Lese Jørgensens bok; (b) 1-2 siders individuelt Pb1-utkast; (c) Gruppeutkast til Hamsun.

**Ekstra**: **NB: TIRSDAG 2. februar, kl. 12.15-14.00**: Kurs om Universitetsbiblioteket (UBBHF).

(MG) **–** Innføring i bruken av og opplæring i de tilgjengelige ressursene ved UBB; og Akademisk skriving. Ved fagreferent for Allm.Litt.vitensk., **førstebibl. Michael Grote** (MG). *Pr Zoom; link oversendes*.

**2 TORSDAG 4. februar, kl. 12.15-15.00** (*Lokale:* ***SH Sem.rom R, Sydnesh. skole; evt. digitalt***)

(LS) – Flere praktiske opplysninger. – Om masteroppgaven som oppgavearbeid og sjanger (les på forhånd Jørgensen: *Hovedoppgaven*): Emne, Problemstilling; Forskning, Skriving, Masteroppgave. – *Første runde* på Emne, Materiale og Problemstillinger (Pst’er) for masteroppgaven (studentenes foreløpige Pb’er; muntlig runde på oversendte Pb1). Tanker om og diskusjon av emne for masteroppgaven. Veiledende råd fra faglærer og fra medstudentene. – Fokus på Prosjektbeskrivelsen. – Litterær analyse og tolkning **I**. Knut Hamsun: ”Hemmelig ve”: diskusjon av Hamsun-novelle og av oversendt Gruppeutkast. – Evt. justeringer av gruppeinndelinger. – Ny lekse gis.

**3 TORSDAG 11. februar, kl. 12.15-15.00**

(LS) – Litterær analyse og tolkning **II**. Raymond Carver: ”Are You A Doctor?”, diskusjon av Carver-novelle og oversendt gruppeutkast. – Diskusjon av (historiske) Pb-utkast i utdelt Minikompendium. *Pr Zoom; link oversendes*.

**4 TORSDAG 18. februar, kl. 12.15-15.00**

(LS) – *Andre, oppdaterte runde* (skriftliginnlev.) på Emne, Materiale og Problemstillinger for masteroppgaven (Pb’er): kommentarer til og diskusjon av skriftlig-innleverte, individuelle Pb2-utkast.

**5 TORSDAG 25. februar, kl. 12.15-15.00**

(LS) – Analyse av innledn. i tidligere masteroppgaver. – Innledning til de følgende ukenes analysearbeid: fokus på de litterære verkenes/sjangrenes struktur og kompositoriske særtrekk.

*[Uke 9 er skolevinterferieuke; ingen ALLV301-undervisning den 4/3.]*

**6 NB: FREDAG 12. mars, kl. 12.15-15.00** (NB: *Lokale:* ***SH Gr.rom O (Sydneshaugen skole)***)

(LS) – *Den moderne fiksjonsprosaens dag*: Romanens manøvrer og arkitektoniske besvær (ytre form/indre flyt): Stendhal: *The Red and the Black.* – Forhåndsinnleverte analyseutkast fra gruppene. – Den moderne romanens teori og ironi. – Hovedpunkter i de sekundærlitterære tekstene (forskning og kritikk, inkl. Georg Lukács).

**7 TORSDAG 18. mars, kl. 12.15-15.00** (*Lokale:* ***SH Sem.rom R (Sydneshaugen skole)***)

(LS) – *Det moderne dramaets dag*: Dramaets ”nåtidige, mellom-menneskelige handlingsgang” (Peter Szondi) som vilkår, manøvre og kompositorisk kunst i moderne dramatikk: Thornton Wilder: *Our Town.* – Forhåndsinnleverte analyseutkast fra gruppene. – Det moderne dramaets teori og ironi. – Hovedpunkter i sekundærtekstene (forskning og kritikk, inkl. Peter Szondi).

**8 TORSDAG 25. mars, kl. 12.15-15.00**

(LS) – *Den moderne lyrikkens dag*: Kort om den moderne lyrikkens og diktets mulighetsvilkår: Claes Andersson: *Under* (diktsamling). – Forhåndsinnleverte analyseutkast fra gruppene. – Lyrikkens teori og sammensatthet. – Punkter fra forskning og kritikk (sekundærtekster, inkl. Adornos “Tale om lyrikk og samfunn”). – *T*r*edje, oppdaterte runde* (skriftliginnlev.) på Emne, Materiale, Problemstillinger og Teoretisk rammeverk for masteroppgaven (Pb’er).

*[Påskeferie i uke 13]*

**9 TORSDAG 8. april, kl. 12.15-15.00**

(LS) – Framlegging (*fjerde, oppdaterte runde*) (skriftliginnlev.) av individuelle Pb’er, pr i dag. Plenumsdiskusjon. – (For interesserte: Veiledning ved faglærer, individuelt og/eller i grupper, på det igangværende arbeidet med egne Prosjektbeskrivelser.) – Komparativ kontrast: Mer analyse av tidligere prosjektbeskrivelser (i Minikompendium).

**10 TORSDAG 15. april, kl. 12.15-15.00**

(LS) Framlegging (*femte, oppdaterte runde*) (skriftliginnlev.) av individuelle Pb’er, pr i dag. Plenumsdiskusjon. – Tilbakeblikk og oppsummering. Avsluttende drøftinger, relatert både til Prosjektbeskrivelsene og til pensum. – Gruppevis og individuell Pb-versjonsveiledning ved faglærer etter studentenes ønsker og behov.

**11 TORSDAG 22. april, kl. 12.15-15.00**

(LS) – *Videre nærlesende Pb-veiledninger* ved faglærer, i plenum og individuelt, på de utarbeidete Prosjektbeskrivelsene. – Detalj-fokusert gruppe- og plenumsarbeid på Pb’ene. – Diskusjon.

**12 TORSDAG 29. april, kl. 12.15-15.00**

(LS) – Etter ny oversendelse til faglærer i løpet av uken: *Siste grundig nærlesende og korrigerende Pb-veiledninger* ved faglærer og emnekursets studenter, i plenum og individuelt, på de utarbeidete Prosjektbeskrivelsene. – Detalj-fokusert gruppe- og plenumsarbeid på Pb’ene. – Diskusjon. – Det gjenstår nå ennå ca. tre uker fram til innleveringen av eksamens-arbeidet: den ferdig utviklede Pb’en.

🡪 **INNLEVERINGSFRIST i Inspera: *20. mai kl 13.00*** (sjekk Mitt UiB):

Hold dere oppdatert.

**For Pensumliste:**

**Se følgende side**

**ALLV301 – Litteraturvitenskapelig grunnkurs**

**Vårsemesteret 2021 ved prof. Lars Sætre**

**Allmenn litteraturvitenskap, Institutt for lingvistiske, litterære og estetiske studier (LLE)**

**Det humanistiske fakultet, Universitetet i Bergen**

**Pensum i ALLV301, V2021**

**(A)**

Disse 3 enkeltverkene kjøpes på Akademika:

Harald Jørgensen. *Hovedoppgaven. Skikk og bruk i oppgavearbeidet*. Oslo: Novus Forlag, 1993/senere. (ISBN 82-7099-210-0). (Til salgs på Akademika.)

Stendhal. *The Red and the Black. A Chronicle of the Nineteenth Century*. The World’s Classics. Transl. Catherine Slater. Intr. Roger Pearson. Oxford and New York: Oxford University Press, 1991/senere. (ISBN 0-19-281715-9). (Til salgs på Akademika.)

Thornton Wilder. *’Our Town’ and Other Plays*. London and New York: Penguin, 2000/senere. (ISBN 0-14-118458-2). (Til salgs på Akademika.)

**(B)**

Disse 9 enkelttekstene laster dere selv ned fra Litteraturkiosken:

Knut Hamsun. ”Hemmelig ve” [fra *Siesta*, 1897]. *Samlede Verker*, Bd. 3: *Siesta*, *Victoria*, *I Æventyrland*.

Oslo: Gyldendal, 1954. 71-79.

Paal Brekke. ”Der alle stier taper seg”. *Roerne fra Itaka*. *En ring av dikt* [1960]. Oslo: Aschehoug, 1993. 48-49.

Raymond Carver. ”Are you a doctor?”. *Will You Please Be Quiet, Please? Stories* [1976].

New York: Vintage Books, 1992. 33-39.

Erich Auerbach. ”In the Hôtel de la Mole”. Victor Brombert (Ed.). *Stendhal. A Collection of Critical Essays*. Englewood Cliffs, N.J.: Prentice Hall, 1962. 34-46.

Dominick LaCapra. ”Stendhal’s Irony in *Red and Black*”. *History, Politics, and the Novel*. Ithaca and London: Cornell University Press, 1987. 15-34.

Peter Brooks. ”The Novel and the Guillotine, or Fathers and Sons in *Le Rouge et le noir*”. *Reading for the Plot. Design and Intention in Narrative*. New York: Vintage, 1985. 62-89; 333-337.

Bert Cardullo. ”Whose Town Is It, Anyway? A reconsideration of Thornton Wilder’s *Our Town*”. *CLA Journal. Official quarterly publication of the College Language Association*. Volume 42, No. 1/1998. Baltimore, 1998. 71–86.

Theodor W. Adorno: ”Tale om lyrikk og samfunn”. Atle Kittang *et al.* (red.). *Moderne litteraturteori. En antologi*. Oslo: Universitetsforlaget, 2003/senere. 369-384.

Lars Sætre: ”Å vere innelåst i ein draum”. [Om Claes Anderssons *Under*.] *Vinduet* 1/1985. Oslo: Gyldendal, 1985. 66–68.

**(C)**

Disse fotokopi-tekstene, som deles ut tidlig i seminaret:

-- Modell-Pb’ens komponenter.

-- Minikompendium med anonymiserte, tidligere prosjektbeskrivelser.

-- Minikompendium med anonymiserte innledningskapitler i tidligere hovedfags/mastergradsoppgaver i Allmenn litteraturvitenskap, UiB.

-- Én sekundærtekst av Donald Haberman, til Thornton Wilders *Our Town*.

-- Claes Andersson. *Under*. Borgå: Alba, 1984.